REGULAMENTUL (CE) NR. 480/2008 AL CONSILIULUI
din 26 mai 2008
privind încheierea acordului sub forma unui schimb de scrisori cu privire la modificarea Protocolului de stabilire a posibilităților de pescuit și a contribuției financiare prevăzute în Acordul între Comunitatea Economică Europeană și Republica Seychelles privind pescuitul în largul coastelor Republicii Seychelles, pentru perioada cuprinsă între 18 ianuarie 2005 și 17 ianuarie 2011
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) și alineatul (3) primul paragraf,
având în vedere propunerea Comisiei,
având în vedere avizul Parlamentului European (1),
întrucât:
(1)
La 23 ianuarie 2006, prin Regulamentul (CE) nr. 115/2006 al Consiliului (2), a fost adoptat Protocolul de stabilire a posibilităților de pescuit și a contribuției financiare prevăzute în Acordul între Comunitatea Economică Europeană și Republica Seychelles privind pescuitul în largul coastelor Republicii Seychelles, pentru perioada cuprinsă între 18 ianuarie 2005 și 17 ianuarie 2011.
(2)
În conformitate cu articolul 9 din acord, Comunitatea Europeană și Insulele Seychelles s-au reunit în cadrul unei comisii mixte.
(3)
Ca urmare a acestei reuniuni a comisiei mixte, au fost aduse modificări protocolului de stabilire, pentru perioada cuprinsă între 18 ianuarie 2005 și 17 ianuarie 2011, a posibilităților de pescuit și a contribuției financiare prevăzute în acordul de parteneriat în domeniul pescuitului parafat la 23 septembrie 2004 și adoptat prin Regulamentul (CE) nr. 115/2006.
(4)
Aprobarea acestui protocol este în interesul Comunității,
ADOPTĂ PREZENTUL REGULAMENT:
Articolul 1
Se aprobă, în numele Comunității, Acordul sub forma unui schimb de scrisori cu privire la modificarea Protocolului de stabilire a posibilităților de pescuit și a contribuției financiare prevăzute în Acordul între Comunitatea Economică Europeană și Republica Seychelles privind pescuitul în largul coastelor Republicii Seychelles, pentru perioada cuprinsă între 18 ianuarie 2005 și 17 ianuarie 2011.
Textul acordului sub forma unui schimb de scrisori se atașează la prezentul regulament (3).
Articolul 2
Posibilitățile de pescuit stabilite prin protocol și prevăzute de Regulamentul (CE) nr. 115/2006 al Consiliului nu se modifică și se confirmă după cum urmează:
Categorii de pescuit
Stat membru
Posibilități de pescuit
Toniere cu plasă pungă:
Franța
17 nave
Spania
22 de nave
Italia
1 navă
Nave de pescuit cu paragate plutitoare
Spania
2 nave
Franța
5 nave
Portugalia
5 nave
În cazul în care cererile de licență ale acestor state membre nu epuizează posibilitățile de pescuit stabilite prin protocol, Comisia poate lua în considerare cereri de licență depuse de orice alt stat membru.
Articolul 3
Statele membre ale căror nave pescuiesc în temeiul prezentului acord informează Comisia cu privire la cantitățile din fiecare stoc capturate în zona de pescuit a Insulelor Seychelles, în conformitate cu normele prevăzute de Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de vasele de pescuit comunitare în apele unei țări terțe și în larg (4).
Articolul 4
Prezentul regulament intră în vigoare în cea de-a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 mai 2008.